**A HATÁSKÖRI ÉS ILLETÉKESSÉGI SZABÁLYOK**

**A VÉGREHAJTÁS ELRENDELÉSE SORÁN**

|  |  |
| --- | --- |
| **Hatáskörrel és illetékességgel rendelkező szerv** | **Végrehajtási lapot állít ki** |
| *az elsőfokon eljárt bíróság*  [amely lehet helyi bíróság vagy törvényszék] | **[Vht. 15. §]**   * a bíróság polgári vagy közigazgatási ügyben hozott marasztaló határozata alapján,   + a bíróság büntetőügyben hozott határozatának a polgári jogi igénynek helyt adó rendelkezése alapján, valamint a büntetőeljárásban részt vevő személy részére bűnügyi költség megállapításáról szóló rendelkezése alapján,   + a bíróság által jóváhagyott egyezség alapján, * a jogi segítségnyújtó szolgálatnak a pártfogó ügyvédi díjnak a pártfogó ügyvéd részére történő megfizetésére kötelező határozata alapján |
| bármelyik *közjegyző* | **[Vht. 16. § a), i) pont]**   * a közjegyző által hozott, marasztalást tartalmazó határozat alapján, * a közjegyző által jóváhagyott – a bírósági egyezséggel azonos hatályú – egyezség alapján, * az 1896/2006/EK rendelet szerint végrehajthatónak nyilvánított és magyar közjegyző által kibocsátott európai fizetési meghagyás alapján |
| a költségjegyzéket kiállító közjegyzőn kívüli bármelyik *közjegyző* | **[Vht. 16. § a) pont]**   * a közjegyzői nemperes eljárás lefolytatásáért felszámított díjról, költségről kiállított költségjegyzéke alapján |
| a hagyatéki eljárást lefolytató *közjegyző* | **[Vht. 16. § a) pont]**   * a közjegyző hagyatékot átadó végzése, valamint a póthagyatéki eljárásban hozott végzése alapján |
| az adós lakóhelye szerinti *járásbíróság* | **[Vht. 16. § b) pont]**   * a bíróság szolgálati bíróságának kártérítésre kötelező határozata alapján, * a közjegyzői fegyelmi bíróság pénzbírság és eljárási költség megfizetésére kötelező határozata alapján, * a bírósági végrehajtói fegyelmi bíróságnak pénzbírság, eljárási költség és kamarai tagdíj megfizetésére kötelező határozata alapján |

|  |  |
| --- | --- |
| az adós lakóhelye, székhelye – ezek hiányában az adós végrehajtás alá vonatható vagyontárgyának helye, külföldi székhelyű vállalkozás magyarországi fióktelepe, illetve közvetlen kereskedelmi képviselete esetén a fióktelep, illetőleg a képviselet helye – szerinti törvényszék *székhelyén* működő *járásbíróság*, Budapesten a *BKKB* | **[Vht. 16. § c), e)-g), i)-j) pont]**   * külföldi bíróság határozata alapján, * az Európai Unió Tanácsának, az Európai Bíróságnak és az Európai Bizottságnak a határozata alapján, * az Európai Unió Szellemi Tulajdoni Hivatala által az európai uniós védjegyről szóló, 2017. június 14-i 2017/1001/EU európai parlamenti és tanácsi rendelet és a közösségi formatervezési mintáról szóló, 2001. december 12-i 6/2002/EK tanácsi rendelet, a Közösségi Növényfajta-hivatal által a közösségi növényfajta-oltalomi jogokról szóló, 1994. július 27-i 2100/94/EK tanácsi rendelet, valamint az Európai Szabadalmi Hivatal által az Európai Szabadalmi Egyezmény szerint a költségek viselése tárgyában hozott határozat alapján,   + a nem vitatott követelésekre vonatkozó európai végrehajtható okirat létrehozásáról szóló, az Európai Parlament és a Tanács 805/2004/EK rendelete (a továbbiakban: 805/2004/EK rendelet) szerint európai végrehajtható okiratként hitelesített külföldi határozat (bírósági egyezség) alapján,   + az európai fizetési meghagyásos eljárás létrehozásáról szóló 1896/2006/EK európai parlamenti és tanácsi rendelet (a továbbiakban: 1896/2006/EK rendelet) szerint végrehajthatónak nyilvánított európai fizetési meghagyás alapján   + a 861/2007/EK rendelet szerint kis értékű követelések európai eljárásában hozott ítélet alapján |
| az adós lakóhelye, székhelye – ezek hiányában az adós végrehajtás alá vonható vagyontárgyának helye, külföldi vállalkozások magyarországi fióktelepe, illetve közvetlen kereskedelmi képviselete esetén pedig a fióktelep, illetőleg a képviselet helye – szerinti *törvényszék* | **[Vht. 16. § d) pont]**   * belföldi és külföldi választottbírósági határozat és egyezség alapján |
| a kötelezett, vagy a gyermek szokásos tartózkodási helye szerinti törvényszék *székhelyén* működő *járásbíróság*, Budapesten a BKKB | **[Vht. 16. § h) pont]**   * a házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról, illetve a 1347/2003/EK rendelet hatályon kívül helyezéséről szóló, a Tanács 2201/2003/EK rendeletének 42. cikke szerint kiállított igazolással ellátott külföldi határozat (bírósági egyezség) alapján |

|  |  |
| --- | --- |
| az adós lakóhelye, székhelye – ezek hiányában az adós végrehajtás alá vonható vagyontárgyának helye – szerinti *járásbíróság* | **[Vht. 16. § k) pont]**   * az ügyészség, a nyomozó hatóság és a szabálysértési hatóság igazságügyi szakértői díj megfizetéséről szóló határozata alapján |
| az adós lakóhelye, székhelye – ezek hiányában az adós végrehajtás alá vonható vagyontárgyának helye – szerinti törvényszék *székhelyén* működő *járásbíróság*, Budapesten a BKKB | **[Vht. 16. § l) pont]**   * a 4/2009/EK tanácsi rendelet szerinti tartási ügyben, a 2007. november 23-án elfogadott, a tartási kötelezettségekre alkalmazandó jogról szóló hágai jegyzőkönyv hatálya alá tartozó tagállamokban hozott bírósági határozat (perbeli egyezség) alapján |
| a sértett lakóhelye vagy tartózkodási helye szerinti *járásbíróság* | **[Vht. 16. § m) pont]**   * a szabálysértési hatóság, illetve a bíróság szabálysértéssel okozott kár értékének megfizetésére kötelező határozata alapján |
| az adós lakóhelye, székhelye – ezek hiányában az adós végrehajtás alá vonatható vagyontárgyának helye, külföldi székhelyű vállalkozás magyarországi fióktelepe, közvetlen kereskedelmi képviselete esetén a fióktelep, illetve a képviselet belföldi cégnyilvántartásba bejegyzett székhelye, az európai gazdasági egyesülés belföldi telephelye – szerinti törvényszék *székhelyén* működő *járásbíróság*, Pest megyében a *Budakörnyéki Járásbíróság*, Budapesten a *BKKB* | **[Vht. 16. § n) pont]**   * az 1215/2012/EU rendelet 53. cikke alapján kiállított tanúsítvánnyal ellátott külföldi határozat alapján |
| *végrehajtást foganatosító bíróság* | **[Vht. 16. § o) pont]**   * + végrehajtó által kiállított – a kifogással megtámadott, jogerősen elbírált vagy a 34. § (8) bekezdésében foglalt feltételek szerinti –, a nem adóst fizetésre kötelező díjjegyzék alapján |

|  |  |
| --- | --- |
| a kötelezett, vagy a gyermek szokásos tartózkodási helye törvényszék *székhelyén* működő *járásbíróság*, Budapesten a BKKB | **[Vht. 16. § p) pont]**   * + kapcsolattartás tárgyában hozott határozat kivételével a házassági és szülői felelősségi ügyekben a joghatóságról, a határozatok elismeréséről és végrehajtásáról, valamint a gyermekek jogellenes külföldre viteléről szóló (EU) 2019/1111 2019. június 25-i tanácsi rendelet [a továbbiakban: (EU) 2019/1111 tanácsi rendelet] 36. vagy 47. cikke alapján kiállított tanúsítvánnyal ellátott külföldi határozat alapján |

|  |  |
| --- | --- |
| **Hatáskörrel és illetékességgel rendelkező szerv** | **Végrehajtási záradékkal látja el** |
| az adós lakóhelye, illetőleg székhelye – ezek hiányában az adós végrehajtás alá vonható vagyontárgyának helye – szerinti *járásbíróság* | **[Vht. 22-23. §]**   * a községi, városi, fővárosi kerületi jegyzőnek a birtokvitában hozott, az elmaradt haszon, a kár és a költség megtérítésére kötelező határozatát, * a Magyar Állatorvosi Kamara etikai bizottságának és országos etikai bizottságának, az ügyvédi kamara fegyelmi tanácsának, a tervező- és szakértő mérnökök, valamint építészek fegyelmi testületének és az igazságügyi szakértői kamara fegyelmi és etikai tanácsának, továbbá az egészségügyben működő szakmai kamarákról szóló külön törvény szerinti első- és másodfokú etikai bizottságok pénzbírság és eljárási költség megfizetésére kötelező határozatát, * azt a teljes bizonyító erejű magánokiratot, amely az ingatlan közös tulajdonának árveréssel történő megszüntetésére irányuló szerződésről szól, ha az okirat tartalmazza az ingatlan becsértékét, az árverési feltételeket, továbbá az eljárási költség viselésének és a befolyt vételár felosztásának a módját, * a Szellemi Tulajdon Nemzeti Hivatalának a költségek viselése tárgyában hozott döntését, * a károkozás helye szerint illetékes községi, városi, fővárosi kerületi jegyzőnek a vad védelméről, a vadgazdálkodásról, valamint a vadászatról szóló törvényben meghatározott eljárásban hozott, a károsultnak és a kárért felelős személynek vadkár, vadászati kár vagy vadban okozott kár megtérítésére, valamint az általuk előlegezett eljárási költség viselésére vonatkozó egyezségét jóváhagyó határozatát, * munkáltatónak a Munka Törvénykönyve alapján a munkavállalóval közölt és keresettel nem támadott fizetési felszólítását, * a munkáltatónak a munkavállalóval a békéltető eljárás során kötött egyezségét. |
| az ügyben eljárt fogyasztóvédelmi békéltető testület, illetve egészségügyi közvetítői tanács *székhelye* szerint illetékes *járásbíróság* | [**Vht. 23/A. § (1) bekezdés]**   * a békéltető testület kötelezést tartalmazó határozatát vagy a határozattal jóváhagyott egyezséget, továbbá az egészségügyi közvetítői tanács előtt kötött egyezséget |
| a fogyasztó lakóhelye szerint illetékes *járásbíróság* | **[Vht. 23/A. § (2) bekezdés]**   * a Magyar Nemzeti Bankról szóló törvényben foglalt pénzügyi fogyasztói jogvita esetén a Pénzügyi Békéltető Testület kötelezést tartalmazó határozatát vagy a határozattal jóváhagyott egyezséget |
| *a BKKB* | **[Vht. 23/A. § (3) bekezdés]**   * a Közszolgálati Döntőbizottság keresettel nem támadott kötelezést tartalmazó határozatát, valamint a Közszolgálati Döntőbizottság keresettel nem támadott határozatával jóváhagyott egyezséget |
| az adós lakóhelye, székhelye – ezek hiányában végrehajtás alá vonható vagyon tárgyának helye, külföldi székhelyű vállalkozás magyarországi fióktelepe, illetve közvetlen kereskedelmi képviselete esetén a fióktelep, illetőleg a képviselet helye – szerinti törvényszék *székhelyén* működő *járásbíróság*, Budapesten a *BKKB* | **[Vht. 23/B. § (1) bekezdés a) pont, (2) bekezdés a) pont**   * a 44/2001/EK tanácsi rendelet szerinti közokiratot, * a 805/2004/EK rendelet szerint európai végrehajtható okiratként hitelesített külföldi közokiratot |
| a kötelezett, vagy a gyermek szokásos tartózkodási helye szerinti törvényszék *székhelyén* működő *járásbíróság,* Budapesten a *BKKB* | **[Vht. 23/B. § (1) bekezdés b), f) és g) pont**   * a 2201/2003/EK tanácsi rendelet szerinti közokiratot, * kapcsolattartás tárgyában kiállított közokirat vagy létrejött megállapodás kivételével az (EU) 2019/1111 tanácsi rendelet 66. cikke alapján kiállított tanúsítvánnyal ellátott közokiratot vagy megállapodást, * szülői felügyelet tárgyában külföldön létrejött egyezséget |
| az adós lakóhelye – ennek hiányában az adós végrehajtás alá vonható vagyontárgyának helye – szerinti törvényszék *székhelyén* működő *járásbíróság*, Budapesten a *BKKB* | **[Vht. 23/B. § (1) bekezdés c) pont, (2) bekezdés b) pont]**   * a 4/2009/EK tanácsi rendelet szerinti tartási ügyben a hágai jegyzőkönyv hatálya alá nem tartozó tagállamokban kiállított közokiratot, * -a 4/2009/EK tanácsi rendelet szerinti tartási ügyben a hágai jegyzőkönyv hatálya alá tartozó tagállamokban kiállított közokiratot |

|  |  |
| --- | --- |
| az adós lakóhelye, székhelye – ezek hiányában végrehajtás alá vonható vagyontárgyának helye, külföldi székhelyű vállalkozás magyarországi fióktelepe, közvetlen kereskedelmi képviselete esetén a fióktelep, illetve a képviselet belföldi cégnyilvántartásba bejegyzett székhelye, az európai gazdasági egyesülés belföldi telephelye – szerinti törvényszék *székhelyén* működő *járásbíróság*, Pest megyében a *Budakörnyéki Járásbíróság*, Budapesten a *BKKB* | **[Vht. 23/B. § (1) bekezdés d) pont**   * az 1215/2012/EU rendelet 58. cikke szerinti közokiratot és 59. cikke szerinti perbeli egyezséget |
| az adós lakóhelye, székhelye – ezek hiányában az adós végrehajtás alá vonható vagyontárgyának helye – szerinti törvényszék *székhelyén* működő *járásbíróság*, Budapesten a *BKKB* | **[Vht. 23/B. § (1) bekezdés e) pont**   * a 650/2012/EU európai parlamenti és tanácsi rendelet szerint végrehajtható külföldi közokiratot |
| az okiratot készítő *közjegyző* | **[Vht. 23/C. § (1)-(4) bekezdés]**   * közjegyzői okiratot, ha a szolgáltatásra és ellenszolgáltatásra irányuló vagy egyoldalú kötelezettségvállalást, a jogosult és a kötelezett nevét, a kötelezettség tárgyát, mennyiségét (összegét) és jogcímét, a teljesítés módját és határidejét (ha a kötelezettség feltételnek vagy időpontnak a bekövetkezésétől függ, a végrehajthatósághoz az is szükséges, hogy a feltétel vagy időpont bekövetkezését közokirat tanúsítsa); * a zálogszerződésről szóló közokiratot, ha a követelés teljesítési határideje letelt; * azt a közokiratot, amely az ingatlan közös tulajdonának árveréssel történő megszüntetésére irányuló szerződésről szól, ha az okirat tartalmazza az ingatlan becsértékét, az árverési feltételeket, továbbá az eljárási költség viselésének és a befolyt vételár felosztásának a módját |

|  |  |
| --- | --- |
| **Hatáskörrel és illetékességgel rendelkező szerv** | **További végrehajtható okirat** |
| a végrehajtási lap kiállítására jogosult *bíróság* | **[Vht. 24. § (1) bekezdés]**  **közvetlenül letiltó végzést** hoz, ha kizárólag az adós munkabéréből kell behajtani a követelést |
| a végrehajtási lap kiállítására, illetve a végrehajtási záradékolásra jogosult *bíróság* | **[Vht. 80. § (1) bekezdés]**  **átutalási végzést** hoz a pénzkövetelés behajtása céljából a pénzforgalmi szolgáltatónál kezelt, adós rendelkezése alatt álló, a 7. § (3) bekezdésének a) pontjában meghatározott összeg – ideértve a nem pénzforgalmi számlán kezelt összegeket is – végrehajtás alá vonására |
| a határozatot hozó *bíróság* (ez lehet az elsőfokú és a másodfokú bíróság, továbbá a Kúria is) | **[Vht. 28. §]**  **közvetlen bírósági felhívás**: a bíróság az olyan határozatában, amellyel a munkabérben részesülő személyt tartásdíj fizetésére kötelezte, a munkáltatót egyúttal közvetlenül felhívja arra, hogy a határozatban megállapított összeget vonja le, és fizesse ki a jogosultnak |
| az ingatlan fekvése szerinti *járásbíróság* | **[Vht. 183. §]**  **az önkényesen elfoglalt lakás kiürítése iránti kérelem** |